Lisaks on määrusega (EL) 2017/625 kehtestatud ühine raamistik liitu toodavate loomade ja kaupade kontrollimiseks piiril ning ühtse ja ühtlustatud raamistiku ametlikuks sertifitseerimiseks ning sellega tugevdatakse koostööd ja haldusabi liikmesriikide seas. Määrusega on antud komisjonile ka õigus võtta mitmesuguseid meetmeid, kui on tõendeid, et liikmesriigi kontrollisüsteemis esineb olulisi häireid; määrusega tugevdatakse eeskirju rahaliste karistuste kohta pettuse või eksitava tegevuse eest ning kehtestatakse sätted sellistest rikkumistest teatajate kaitseks.

Määrus (EL) 2017/625 on alusakt, millega reguleeritakse ametlikku kontrolli, mida tehakse eesmärgiga kinnitada liidu toidutarneahelas kohaldatavate eeskirjade järgimine, sealhulgas juhul, kui neid eeskirju kohaldatakse loomade ja kaupade suhtes, mis tuuakse liitu kolmandatest riikidest. Määrusega tunnistati kehtetuks ja asendati määrus (EÜ) nr 882/2004 ametlike kontrollide kohta ning muud õigusaktid, millega varem reguleeriti ametlikku kontrolli ja sunnimeetmete võtmist liidu toidutarneahelas, sealhulgas direktiiv 97/78/EÜ ja määrus (EÜ) nr 854/2004. Määruse (EL) 2017/625 eesmärk on tagada ühtne ja ühtlustatud õigusraamistik ametliku kontrolli korraldamiseks.

Määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, võeti vastu 15. märtsil 2017 ja see jõustus 27. aprillil 2017. Määrust on kohaldatud alates 14. detsembrist 2019, välja arvatud artikli 167 lõigetes 2–4 sätestatud juhul.

Komisjon hindab pidevalt vajadust sätestada ametliku kontrolli erinormid lisaks määruse (EL) 2017/625 üldnõuetele, et käsitleda rikkumisi ja võimalikke jõustamise praktika lahknevusi liikmesriikides. Eelkõige on komisjon kindlaks teinud vajaduse – mida kinnitavad hiljutised juhtumid Vahemerel – kasutada artikli 21 lõike 8 punkte a ja c, et sätestada loomaveolaevadega seotud riskidele reageerimiseks ametliku kontrolli erinõuded ning samuti eeskirjad loomade heaolu nõuete järgimise kontrollimiseks väljumispunktides. Õigusakt võetakse vastu eelduste kohaselt 2022. aastal. Strateegia „Talust taldrikule“ alusel toimuva loomade heaolu käsitlevate ELi õigusaktide läbivaatamise raames aastaks 2023 kaalutakse pealegi praegu artikli 21 lõike 8 võimalikku kasutamist tulevikus. Näiteks võidakse uusi eeskirju, mis käsitlevad kasside ja koerte heaolu veo ajal, vajaduse korral hiljem täiendada ametliku kontrolli erinõuetega kooskõlas artikli 21 lõike 8 punktiga a. Samuti võidakse kooskõlas artikli 21 lõike 8 punktiga d kehtestada erikriteeriumid ja -tingimused määruse (EL) 2017/625 artiklites 102–108 sätestatud haldusabi mehhanismi kasutusele võtmiseks, et aidata lahendada näiteks ebaseadusliku kutsikaäri probleemi. Ühtki sellist otsust artikli 21 lõikes 8 sätestatud õiguse edasise kasutamise kohta ei ole siiski veel tehtud.

Komisjon on seni kasutanud oma õigusi määruse (EL) 2017/625 artikli 144 lõikes 2 osutatud 26 juhust 17 korral ja need kuuluvad seega käesoleva aruande käsitlusalasse. Neist 17 korrast neljal juhul kasutati õigusi osaliselt. Kooskõlas Euroopa Parlamendi, Euroopa Liidu Nõukogu ja Euroopa Komisjoni institutsioonidevahelise parema õigusloome kokkuleppe V jao punktiga 31 mõned volitused liideti ja võeti vastu üks delegeeritud õigusakt, kui õigusnormid olid sisult omavahel seotud.

·Komisjoni 23. aprilli 2019. aasta delegeeritud määrus (EL) 2019/1602, millega täiendatakse Euroopa Parlamendi ja nõukogu määrust (EL) 2017/625 seoses ühtse sisseveodokumendiga, mis on kaasas loomade ja kaupade saadetistega kuni nende sihtkohani . Õigusakt jõustus 20. oktoobril 2019 ja seda hakati kohaldama 14. detsembrist 2019. Teatavaid sätteid kohaldatakse liikmesriikides siiski alates kuupäevast, mil liikmesriigis võetakse kasutusele määruse (EL) nr 952/2013 artikli 6 lõikes 1 osutatud elektroonilised andmetöötlusvahendid, või alates 1. märtsist 2023, olenevalt sellest, kumb kuupäev on varasem.

Samamoodi ei ole kasutatud artikli 154 lõiget 3. See õigus on aga seotud artiklis 21 sätestatud delegeeritud õigusaktide ja rakendusaktide vastuvõtmisega.

·Artikli 48 punktid a ja g

Mis puudutab artikli 48 punkti a, siis komisjoni määruses (EL) nr 142/2011 on juba kehtestatud sellised eeskirjad teatavate proovide ja näidiste jaoks, mis liigituvad muuks otstarbeks kui inimtoiduks ettenähtud loomseteks kõrvalsaadusteks ja nendest saadud toodeteks, nagu on sätestatud nõukogu direktiivi 97/78/EÜ artikli 16 lõike 1 punktides e ja f, mis on nüüd asendatud määruse (EL) 2017/625 artikli 48 punktidega a ja b. Seda õigust ja punktis g sätestatud õigust on siiski vaja, et kehtestada eeskirjad lisaks neile, mis on sätestatud delegeeritud määrustes (EL) 2019/2122 ja (EL) 2019/2126.

·Artikli 51 lõike 1 punkt e ja lõige 2

Ajal, mil võeti vastu delegeeritud määrus (EL) 2019/2124, milles on sätestatud määruse (EL) 2017/625 artikli 51 lõike 1 punktides b, c ja d osutatud normid, ei näinud ei komisjon ega liikmesriikide eksperdid, kellega konsulteeriti ametlikule kontrollile keskenduvas komisjoni eksperdirühmas, vajadust teha nimetatud normidest erandeid. Peale selle on delegeeritud määrusega (EL) 2019/2123 kehtestatud eeskirjad selle kohta, millistel juhtudel ja tingimustel võivad pädevad asutused teha artikli 47 lõike 1 punktis c osutatud taimede, taimsete saaduste ja muude objektide saadetiste dokumentide kontrolli mujal kui piiripunktis. Komisjon hindab pidevalt vajadust kehtestada sellised erandid, võttes arvesse delegeeritud määruste (EL) 2019/2124 ja (EL) 2019/2123 rakendamisel saadud kogemusi.

·Artikli 53 lõike 1 punktid b ja c ning punkti d alapunktid i, iii ja iv

Komisjon hindab pidevalt vajadust kehtestada sellised normid, võttes arvesse määruse (EL) 2017/625 rakendamisel saadud kogemusi. Mis puudutab artikli 53 lõike 1 punkti d alapunktidega i, iii ja iv seotud õigusi, siis hindamise raames võetakse arvesse ka seda, kas sellised kaubad on või ei ole vabastatud piiripunktis tehtavast ametlikust kontrollist, ning samuti ametliku kontrolliga seotud ülesandeid, mis on tolliasutustele juba määratud teiste liidu õigusaktidega, näiteks määrusega (EL) 952/2013. Lisaks võidakse neid õigusi kasutada tulevikus, näiteks veebimüügi kohta eripoliitika, sh ametliku kontrolli eeskirjade väljatöötamise osana.

·Artikli 77 lõike 1 punktid e, f, g ja i

Komisjon hindab pidevalt vajadust kehtestada kooskõlas nende õigustega erieeskirjad, eelkõige arvestades kogemusi, mis on saadud kolmandatest riikidest liitu toodavate loomade ja kaupade ametlikku kontrolli käsitlevate määruse (EL) 2017/625 ja seonduvate õigusaktide üldeeskirjade rakendamisel. Seoses artikli 77 lõike 1 punktiga e võetakse sellisel hindamisel arvesse kohaldatavaid loomatervisenõudeid, samuti teatud vabastusi piiripunktis tehtavast ametlikust kontrollist, millele on osutatud delegeeritud määruse (EL) 2019/2122 III lisa punktis 3 seoses tervisega seotud põhjustel vajaliku lemmikloomatoiduga. Artikli 77 lõike 1 punkti f võidakse kasutada tulevikus, näiteks veebimüügi kohta eripoliitika, sh ametliku kontrolli eeskirjade väljatöötamise osana. Artikli 77 lõike 1 punktis g osutatud taimsete saaduste puhul võetakse hindamisel arvesse asjaolu, et heina ja põhu suhtes kohaldatakse piiripunktis ametlikku kontrolli tulenevalt artikli 47 lõike 1 punktist b pärast delegeeritud määruse (EL) 2019/478 jõustumist. Mis puudutab artikli 77 lõike 1 punktiga i seotud õigust, siis komisjon hindab vajadust selles suhtes tegutseda, võttes arvesse määruse (EL) 2017/625 praktilisel kohaldamisel saadud kogemusi.

·Artikli 99 lõige 2

Selles õiguses viidatud õigusnormid peaksid piirduma olukordadega, mis on tingitud uutest või tekkivatest riskidest, uutest või esilekerkivatest loomataudidest või taimekahjustajatest või uutest õiguslikest nõuetest. Selliseid olukordi või nõudeid ei ole veel ette tulnud, kuid tulevikus võivad need tekkida.

·Artikli 100 lõige 6 ja artikli 101 lõige 2

Vastavalt artikli 100 lõikele 6 ja artikli 101 lõikele 2 piirdutakse selle õiguse alusel vastu võetavates õigusnormides sidususe tagamisega artikli 99 lõike 2 alusel kehtestatud täiendavate kohustuste ja ülesannetega. Tulevikus võib seega tekkida vajadus võtta vastu sellised õigusnormid, et tagada sidusus täiendavate kohustuste ja ülesannetega, mis on kehtestatud artikli 99 lõike 2 alusel.

·Artikli 142 lõige 1

Määruse (EL) 2017/625 artikli 1 lõikes 2 osutatud norme ei ole praegu muudetud ning teaduse ja tehnika arengust määruse II ja III lisaga hõlmatud valdkondades ei ole teatatud. Tulevased muudatused ja edasine areng võivad siiski nõuda artikli 142 lõike 1 kohase delegeeritud õigusakti koostamist.

·Artikli 142 lõige 2

Euroopa Standardikomitee ei ole praegu muutnud standardeid, millele selles õiguses osutatakse. Euroopa Standardikomitee tulevikus tehtavad muudatused võivad siiski nõuda artikli 142 lõike 2 kohase delegeeritud õigusakti koostamist.

·Artikli 150 lõige 3

Komisjon koostab praegu määruse (EL) 2017/625 artikli 19 lõike 3 punktide a ja b põhjal kaht rakendusakti, mida hakatakse kohaldama alates 15. detsembrist 2022. Samal ajal ei ole välistatud, et need rakendusaktid võetakse vastu pärast 28. aprilli 2022 ja et neid muudetakse, et kohaldada neid enne 14. detsembrit 2022.

·Artikli 155 lõige 3